РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 1
от заседанието на Комисия ”Управление на собствеността” 
към пленума на Висшия съдебен съвет, проведено на 18.05.2016 г.

Днес, 18.05.2016 г. /сряда/ от 10.30 часа се проведе заседание на Комисия „Управление на собствеността” към пленума на Висшия съдебен съвет, в състав: Юлиана Колева, Румен Георгиев, Михаил Кожарев, Димитър Узунов, Милка Итова, Светла Петкова, определен с решение по протокол № 20/12.05.2016 г.

Д Н Е В Е Н   Р Е Д:

1. ОТНОСНО: Избор на председател и заместник-председател на комисията.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.1. ИЗБИРА за председател на комисията Михаил Кожарев.
1.2. ИЗБИРА за заместник-председател Светла Петкова.

2. ОТНОСНО: Определяне на ден и час за заседанията на комисията.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

2.1. ОПРЕДЕЛЯ ден и час за провеждане на заседанията на комисията – сряда от 11.00 часа.

3. ОТНОСНО: Създаване на комисия от служители на администрацията на ВСС за изпълнение на дейностите по преминаване на недвижимите имоти на съдебната власт от Министерство на правосъдието към Висшия съдебен съвет.
КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

3.1. ВЪЗЛАГА на главния секретар на ВСС да сформира комисия по организиране и извършване преминаването на недвижимите имоти на съдебната власт от Министерство на правосъдието към Висшия съдебен съвет, състояща се от служители на администрацията, разпределени в две подкомисии:
- по финансово-счетоводното приемане на имотите;
- по техническото приемане на същите.
3.2. Към комисията да бъде определен юрист от администрацията, подпомагащ дейността й.

	4. ОТНОСНО: Други организационни въпроси.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	4.1. ВЪЗЛАГА на главния секретар да организира създаването на административно звено към АВСС, подпомагащо заседанията на комисията, включително и определяне на технически сътрудник и юрист.
4.2. ВЪЗЛАГА на Михаил Кожарев – председател на комисията да подготви проект за Правила за работата на комисията.
4.3. ПРИЕМА предложението за редакция на чл. 15 от проекта за Правилник за дейността на Висшия съдебен съвет и неговата администрация, което да се внесе в Прокурорската колегия на ВСС на 18.05.2016 г.

ПРЕДСЕДАТЕЛ НА КОМИСИЯТА:  /П/    
							 	   МИХАИЛ КОЖАРЕВ
			ЧЛЕНОВЕ НА КОМИСИЯТА:
 1. ЮЛИАНА КОЛЕВА /П/
					2. РУМЕН ГЕОРГИЕВ /П/
					3. ДИМИТЪР УЗУНОВ /П/
					4. МИЛКА ИТОВА /П/
             				5. СВЕТЛА ПЕТКОВА /П/